CELEX: 62017TN0315
Language: lv
Date: 2017-05-15 00:00:00
Title: Lieta T-315/17: Prasība, kas celta 2017. gada 15. maijā – Hebberecht/EĀDD

31.7.2017   
            
            
               LV
            
            
               Eiropas Savienības Oficiālais Vēstnesis
            
            
               C 249/31
            
         Prasība, kas celta 2017. gada 15. maijā – Hebberecht/EĀDD
   (Lieta T-315/17)
   (2017/C 249/48)
   Tiesvedības valoda – franču
   
      Lietas dalībnieki
   
   
      Prasītāja: Chantal Hebberecht (Adisabeba, Etiopija) (pārstāvis – B. Maréchal, advokāts)
   
      Atbildētājs: Eiropas Ārējās darbības dienests (EĀDD)
   
      Prasītājas prasījumi:
   
   
               —
            
            
               galvenokārt,
               
                           —
                        
                        
                           atzīt prasības pieteikumu par pieņemamu un pamatotu;
                        
                     
                           —
                        
                        
                           atcelt Eiropas Ārējās darbības dienesta iecēlējinstitūcijas lēmumu (Ares (2017) 615970 – 03/02/2017) par atteikumu pagarināt par vienu gadu Ch. Hebberecht misiju ES Delegācijas vadītājas amatā Etiopijas Federatīvajā Demokrātiskā Republikā.
                        
                     
                           —
                        
                        
                           piespriest EĀDD izmaksāt prasītājai paušālu summu EUR 250 000 apmērā par nodarīto morālo kaitējumu;
                        
                     
         
               —
            
            
               pakārtoti,
               
                           —
                        
                        
                           piespriest EĀDD izmaksāt prasītājai paušālu summu EUR 200 000 apmērā par nodarīto morālo kaitējumu;
                        
                     
         
               —
            
            
               vēl pakārtotāk,
               
                           —
                        
                        
                           piespriest EĀDD izmaksāt prasītājai paušālu summu EUR 150 000 apmērā par nodarīto morālo kaitējumu;
                        
                     
         
               —
            
            
               vēl pakārtotāk,
               
                           —
                        
                        
                           piespriest EĀDD izmaksāt prasītājai paušālu summu EUR 100 000 apmērā par nodarīto morālo kaitējumu;
                        
                     
         
               —
            
            
               vēl pakārtotāk,
               
                           —
                        
                        
                           piespriest EĀDD izmaksāt prasītājai fiksēto summu EUR 50 000 apmērā par nodarīto morālo kaitējumu;
                        
                     
         
               —
            
            
               piespriest EĀDD atlīdzināt tiesāšanas izdevumus šajā instancē.
            
         
      Pamati un galvenie argumenti
   
   Prasības pamatošanai prasītāja izvirza četrus pamatus.
   
               1.
            
            
               Pirmais pamats attiecas uz nediskriminācijas principa pārkāpumu, ciktāl prasītāja uzskata, ka lēmums nepagarināt tās misiju kā Eiropas Savienības (turpmāk tekstā – “ES”) Delegācijas vadītājas amatā Etiopijas Federatīvajā Demokrātiskā Republikā (turpmāk tekstā –“Etiopija”), esot tieši saistīts ar antisemītiskā rakstura agresiju un diskrimināciju vilni.
            
         
               2.
            
            
               Otrais pamats attiecas uz dienesta interešu principa pārkāpumu, jo prasītājas [misijas] pagarinājums esot pamatots ar tādiem vairākiem elementiem, kas skar dienesta intereses, kā:
               
                           —
                        
                        
                           delegācijas efektīvās pārvaldīšanas un organizācijas uzturēšana, ar kvalificētiem, motivētiem darbiniekiem, kuri strādā delegācijas pieredzējušā vadītāja vadībā;
                        
                     
                           —
                        
                        
                           delegācijas vadītājas ar 28 gadu pieredzi diplomātiskajās, politiskajās un ekonomiskajās attiecībās un sadarbībā ar tādu valsti kā Etiopija, kurai ir īpaša partnera statuss attiecībās ar ES, paturēšana;
                        
                     
                           —
                        
                        
                           ieguldījums valsts stabilitāti saglabāšanā un tās sadrumstalošanās izceļoties pilsoņu karam novēršanā;
                        
                     
                           —
                        
                        
                           ieguldījums patreizējā migrācijas plūsmas apturēšanā un tās palielināšanos novēršanā.
                        
                     
         
               3.
            
            
               Trešais pamats attiecas uz vienlīdzīgas attieksmes principa pārkāpumu, jo citu ierēdņu [pienākumu pildīšanas termiņi], atrodoties ar prasītāju identiskā situācijā, esot bijuši pagarināti, pamatojoties uz tādiem pašiem pamatiem, ko esot arī norādījusi prasītāja savā pieteikumā par [pienākuma pildīšanas] termiņa par vienu gadu pagarinājumu. Šajā ziņā, prasītāja arī uzsver Civildienesta noteikumos dzimumu līdzsvara nodrošināšanai paredzēto pozitīvās diskriminācijas pasākumu neievērošanu, šis arguments esot pamatots ar to, ka jaunieceltais delegācijas vadītājs prasītājas vietā, esot vīrietis.
            
         
               4.
            
            
               Ceturtais pamats attiecas uz dienesta nepārtrauktības principa pārkāpumu, kas esot lēmuma par pagarināšanu pamatkritērijs, jo piecas citas personas arī esot pārtraukušas pildīt savus dienesta pienākumus, tostarp, vadītājs sadarbības jautājumos un lauku attīstības un pārtikas drošības nodaļas vadītājs – divi vadošie amati sadarbības un attīstības jomā. Tāpēc prasītāja apgalvo, ka šādos apstākļos, viņas [pienākumu pildīšanas termiņa] pagarināšana uz vienu gadu delegācijas vadītājas amatā, nodrošinātu dienesta nepārtrauktību un jauno kolēģu apmācību.